Suomi 1980-luvulla
Yleisradion kanavien (TV1 ja TV2) ohelle tuli Kolmoskanava, jonka lähetykset alkoivat 1986. Tätä ennen Mainostelevisio esitti ohjelmistoaan Yleisradion televisiokanavilla. Mainostelevisio pääsi aloittamaan pitkään suunnittelemansa "Kymmenen uutiset" syyskuun alussa 1981. Ruotsinkielisen YLE FST:n (nykyinen Yle Fem) toiminta alkoi 1988, mutta sen ohjelmaa lähetettiin suomenkielisissä ykkös- ja kakkosverkoissa sille varatuilla ohjelmapaikoilla. Ylen teksti-TV aloitti lokakuussa 1981 ja yleistyi laajemmin vuosikymmenen lopulla.
Ajankohtainen kakkonen
Ensimmäinen Yleisradion ajankohtaisohjelma oli TV2-kanavalla nähty "Viikon päivät", joka aloitti vuonna 1965. Neljä vuotta myöhemmin, kesällä 1969, TV2 perusti oman ajankohtaistoimituksensa. Uuden toimituksen ensimmäinen suuri projekti oli "Ajankohtainen kakkonen", jonka ensimmäinen lähetys nähtiin 13. syyskuuta 1969.